text: Søtrup: Ikea får betydning for hele Syd- og Sønderjylland
  18 oktober 2017 kl. 20.14
  Ifølge borgmesteren er det sandsynligt, at der skrives en aftale i løbet af relativt få dage.
  - Vi har aldrig været så tæt på målet som nu.
  Sådan siger Esbjergs borgmester om udsigten til, at møbelgiganten Ikea er tæt på at skrive under på en aftale om at etablere sig i byen.
  Gennem årene har der været flere rygter om, at svenskerne var på vej, men denne gang er det tilsyneladende alvor.
  Johnny Søtrup, borgmester, Venstre, Esbjerg: "Det vil gøre Esbjergs profil skarpere."
  - Det vil gøre Esbjergs profil skarpere, siger Johnny Søtrup.
  Han oplyser, at det ikke alene vil få betydning for mange esbjergensere, men for folk i hele Syd- og Sønderjylland.
  Ifølge borgmesteren vil der være et opland på ca. 400.000 mennesker til Ikea i Esbjerg.
  Hør et klip med Johnny Søtrup her:
  
  
  